Diari Oficial de la Generalitat Valenciana


Sumari del DOGV 8254, del 14-03-2018 (2018/2679)

Extracte de la Resolució de 13 de febrer de 2018, del rector, per la qual es convoquen les beques del Programa de cooperació al desenvolupament, destinades a fomentar la participació de l'alumnat en programes i projectes de cooperació al desenvolupament en altres països.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8254

Data del DOGV
:   14-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2679


Data del document
:   13-02-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 13 de febrer de 2018, del rector, per la qual es convoquen les beques del Programa de cooperació al desenvolupament, destinades a fomentar la participació de l'alumnat en programes i projectes de cooperació al desenvolupament en altres països. [2018/2679]  
BDNS (identif.): 388991.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Pot participar en aquest programa l'alumnat matriculat en una titulació de la UPV de grau, de 1r o 2n cicle o de màster oficial durant el període en el qual se sol·licita i que es gaudeix l'ajuda. Les ajudes són per a la realització de treballs o projectes final de grau, treballs o projectes final de carrera, tesines i treballs finals de màster o pràctiques curriculars de titulacions oficials de la UPV (sempre que les pràctiques estiguen contemplades en el pla d'estudis oficial). Queda exclòs l'alumnat de doctorat, de títols propis (matrícules del CFP) i d'intercanvi acadèmic (Erasmus, Sèneca, etc.).  
  
Segon. Finalitat  
Promoure la participació de l'alumnat en programes i projectes de cooperació al desenvolupament duts a terme en institucions vinculades al sistema de cooperació internacional (ONGD, organismes internacionals, universitats, etc.). Les activitats es desenvoluparan preferentment en els països inclosos en les prioritats geogràfiques de la cooperació espanyola, encara que no es descarten actuacions en altres països empobrits.  
  
Tercer. Bases reguladores  
Accessibles en:  
http://www.upv.es/entidades/CCD/infoweb/ccd/info/790640normalc.html  
  
Quart. Import  
Amb caràcter general, l'ajuda econòmica finançada sota el programa és la següent:  
- Borsa de viatge (bitllets de transport, vacunes i visats): 1.000 euros.  
- Ajuda per a allotjament i manutenció: 400 euros al mes.  
- Assegurança mèdica no farmacèutica.  
  
Cinqué. Termini de presentació de sol·licituds  
Hi ha tres terminis de lliurament de les sol·licituds: el primer termini finalitza el 20 de març de 2018 a les 14.00 hores; el segon termini conclou el 25 d'abril de 2018 a les 14.00 hores. I el tercer termini finalitza el 5 d'octubre de 2018 a les 14.00 hores.  
  
València, 13 de febrer de 2018.- El rector: Francisco José Mora Mas.